CELEX: 62009TN0455
Language: sk
Date: 2009-11-07 00:00:00
Title: Vec T-455/09: Žaloba podaná 7. novembra 2009 — Jiménez Sarmiento/ÚHVT — Robin a i. (Q)

30.1.2010   
            
            
               SK
            
            
               Úradný vestník Európskej únie
            
            
               C 24/57
            
         Žaloba podaná 7. novembra 2009 — Jiménez Sarmiento/ÚHVT — Robin a i. (Q)
   (Vec T-455/09)
   2010/C 24/102
   Jazyk žaloby: španielčina
   
      Účastníci konania
   
   
      Žalobca: Vicente J. Jiménez Sarmiento (Madrid, Španielsko) (v zastúpení: P. Ma García-Cabrerizo del Santo, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastníci konania pred odvolacím senátom: Michel Robin (Lasnes, Belgicko), Daniel Falzone (Waterloo, Belgicko), Maxime Monseur (Tamines, Belgicko)
   
      Návrhy žalobcu
   
   
               —
            
            
               určiť na základe pravidla 70 nariadenia Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke Spoločenstva, že štvormesačná lehota na predloženie spisu uvádzajúceho dôvody správnej žaloby, na základe ktorej bolo začaté toto konanie, uplynula 16. mája 2009, pričom vzhľadom na to, že lehota uplynula v sobotu, je opodstatnené domnievať sa, že predloženie spisu v pondelok 18. mája bolo platné,
            
         
               —
            
            
               subsidiárne a v prípade, že Súd prvého stupňa nevyhovie vyššie uvedenému návrhu žaloby, určiť, že žalobca sa pri počítaní lehoty dopustil ospravedlniteľného omylu,
            
         
               —
            
            
               po vyhovení jednému z predchádzajúcich návrhov žaloby prepracovať a zrušiť rozhodnutie prijaté 7. septembra 2009 odvolacím senátom ÚHVT vo veci R 0312/2009-4, a určiť, že spis uvádzajúci dôvody predmetnej správnej žaloby bol predložený v riadnej lehote a uložiť tak odvolaciemu senátu ÚHVT posúdenie dôvodnosti tejto žaloby.
            
         
      Žalobné dôvody a hlavné tvrdenia
   
   
      Prihlasovateľ ochrannej známky Spoločenstva: Michel Robin, Daniel Falzone a Maxime Monseur.
   
      Prihlasovaná ochranná známka Spoločenstva: obrazová ochranná známka tvorená nakloneným písmenom Q písaným s hrubou čiarou v dolnej časti (číslo prihlášky 4 804 266) pre výrobky tried 18, 25 a 28.
   
      Majiteľ ochrannej známky alebo označenia, ktoré je základom námietky: žalobca.
   
      Ochranná známka alebo označenie, ktoré je základom námietky: španielska obrazová ochranná známka, ktorá obsahuje slovný prvok „quadrata“(č. 1 770 312) pre výrobky triedy 25.
   
      Rozhodnutie námietkového oddelenia: zamietnutie námietky z dôvodu neprípustnosti.
   
      Rozhodnutie odvolacieho senátu: zamietnutie odvolania z dôvodu neprípustnosti.
   
      Dôvody žaloby: nesprávny výklad a uplatnenie pravidla nariadenia Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke Spoločenstva, nedodržanie ustálenej praxe žalovaného prostredníctvom napadnutého rozhodnutia a ospravedlniteľný omyl žalobcu.